प्रमुख संचालिका के नाते वं. उषाताई जी को कभी-कभी समस्याग्रस्त प्रान्तों का प्रवास करना पडता है। बडे हर्षोल्लास से वह यह प्रवास करती है, पूर्वनियोजित कार्यक्रमों में उपस्थित रहती है। कभी-कभी स्थानिक कार्यकर्ता सेविकाएँ आपकी सुरक्षा के बारे में चिन्तित रहती है। सैनिकी ट्रक या पुलिस जीप में सवार होकर यात्रा करनी पडती है। लेकिन उषाताई हँसते-हँसते यह सब निभा लेती है। ना स्वयं चिन्तित रहती है, ना दूसरों को रहने देती है।